**Beiratkozási rend**

A beiratkozás rendjére, határidejére a jogszabályok érvényesek, kiegészülve az iskola felvételi eljárásának rendjével.

**A felvételi eljárás rendje:**

Általános iskolai tagozat (alsó- és középtagozat)

Az iskolában minden tanévben sor kerül egy szülők számára szervezett előadássorozatra. Ennek célja a pedagógia és az iskola alapelveinek, működésének megismerése. Ez nélkülözhetetlen a megalapozott döntés meghozásához az iskolaválasztás kérdésében.

Mind az első, mind a felsőbb osztályokba való jelentkezéshez egy az iskola titkárságán elérhető jelentkezési lapot és kérdőívet töltenek ki a szülők. E kérdőív a gyermek fejlődésére irányul és segít az osztálytanítónak a gyermeket megismerni, róla képet alkotni.

A következő lépésben az osztálytanító személyesen megismerkedik a jelentkező gyermekkel és családjával. A gyermek képességeit a jelentkező gyermek életkorának megfelelő formában térképezik fel a tanárok. Az első osztályba jelentkezőknél egy játék keretében győződik meg az osztálytanító a gyermek iskolaérettségéről, az együttműködés lehetőségéről. A szülőkkel való ismerkedés során alkalmat teremtünk a felmerülő kérdések megválaszolására, az iskola pedagógiai munkájának és működésének megismerésére. A gyermek felvételéről az osztálytanító dönt a felvételi folyamatban részt vevő kollégák véleményét figyelembe véve.

Az osztálytanító a felvételi folyamat eredményéről tájékoztatja a Tanári Kollégiumot, amely, ha eredményes, tájékoztatja az Intézményi Tanácsot.

Az iskolánkba tanévkezdést követően jelentkező gyerekek felvétele az előzőekben leírtakhoz hasonlóan zajlik.

Gimnáziumi tagozat (felső tagozat)

A jelentkezés és a felvételi folyamat a KIFIR-rendszeren keresztül történik.

A nyolcadik osztály után, a felső tagozatba lépéskor a felvételi folyamatnál már a diák elhatározása is feltétele a felvételnek: ő akarjon ide járni. Felvételi beszélgetést tartunk mind a szülők, mind a jelentkező fiatal számára, melyen a felső tagozaton tanító tanárok vesznek részt. A felvételi eljárás végén a tanári kollégium dönt a gyerekek felvételéről.